Cetoácido

Os cetoácidos, tamén chamados oxoácidos, son compostos orgánicos que conteñen un grupo carboxilo e un grupo cetona. Os alfa-cetoácidos son especialmente importantes en bioloxía xa que algúns deles interveñen no ciclo de Krebs e na glicólise.Nelson, D. L.; Cox, M. M. "Lehninger, Principles of Biochemistry" 3rd Ed. Worth Publishing: New York, 2000. ISBN 1-57259-153-6.  Nalgúns casos o grupo cetona é hidratado.

Tipos
Os tipos máis comúns de cetoácidos son:
 Alfa-cetoácidos, ou 2-oxoácidos. Teñen o seu grupo cetona adxacente ao grupo carboxilo. Exemplos son: o ácido pirúvico, ácido oxalacético e ácido glicólico."α-Oxocarboxylic Acids" Robert C. Kerber, Marian S. Fernando J. Chem. Educ., 2010, 
Beta-cetoácidos ou 3-oxoácidos. Teñen o grupo cetona situado no segundo carbono contado a partir do grupo carboxilo. Un exemplo é o  ácido acetoacético.
Gamma-cetoácidos ou 4-oxoácidos. Teñen o grupo cetona situado no terceiro carbono contado a partir do grupo carboxilo. Un exemplo é o ácido levulínico.

Funcións
Os alfa-cetoácidos utilízanse principalmente como fonte de enerxía polas células do fígado (hepatocitos) e na síntese de ácidos graxos hepática.

O oxalacetato é importante no ciclo de Krebs e na  gliconeoxénese. Tamén intervén no ciclo de Krebs o cetoácido alfa-cetoglutarato.

O piruvato é o produto final da glicólise, que pode ser despois "respirado" nas mitocondrias ou fermentado no citosol.

Os aminoácidos cetoxénicos poden ser desaminados no noso metabolismo e orixinaren alfa-cetoácidos e corpos cetónicos.

Un caso especial é o do ácido neuramínico, que é un ácido cetoaldónico ou ulosónico, que leva un grupo cetona e un grupo carboxilo, pero tamén un grupo amino, e grupos OH e forma moléculas cicladas, polo que en vez de como cetoácido se clasifica como azucre ácido.

Notas

Véxase tamén
Outros artigos
Azucre ácido

Ligazón externa
 MeshName - Keto+Acids 

Categoría:Ácidos carboxílicos
Categoría:Cetonas
Categoría:Cetoácidos